
ที่ ปชส.068/2569			   	                      	   ฝ่ายบริหารการตลาดและประชาสัมพันธ์

26 กันยายน 2569
โตโยต้า ส่งกำลังใจผู้ประสบอุทกภัย พร้อมมอบส่วนลดพิเศษ
สำหรับลูกค้าที่ได้รับผลกระทบจากน้ำท่วม
=========================================================================
บริษัท โตโยต้า มอเตอร์ ประเทศไทย จำกัด ผู้แทนจำหน่ายโตโยต้า และผู้แทนจำหน่ายเลกซัสทั่วประเทศ ขอร่วมส่งกำลังใจและความห่วงใยไปยังพี่น้องประชาชนในพื้นที่ที่ได้รับผลกระทบจากสถานการณ์น้ำท่วม โดยหวังเป็นอย่างยิ่งว่าทุกท่านจะผ่านพ้นวิกฤตครั้งนี้ไปได้อย่างปลอดภัย
ในช่วงเวลานี้ โตโยต้าให้ความสำคัญกับความปลอดภัยของทุกชีวิตเป็นสำคัญ จึงขอให้ประชาชนดูแลตนเองและคนในครอบครัวอย่างใกล้ชิด และเพื่อบรรเทาภาระค่าใช้จ่ายด้านการบำรุงรักษารถยนต์ โตโยต้าขอมอบบริการและส่วนลดพิเศษ ได้ตั้งแต่วันนี้ ถึง 31 ธันวาคม 2569  สำหรับพี่น้องประชาชนในพื้นที่ที่ได้รับผลกระทบจากสถานการณ์น้ำท่วม โดยมีรายละเอียดดังนี้ 
สนับสนุนส่วนลดพิเศษสาหรับรถยนต์โตโยต้า และ เลกซัสที่เสียหายจากภัยธรรมชาติ
1.	ส่วนลด 30% สำหรับอะไหล่งานซ่อมทั่วไปและเคมีภัณฑ์
ยกเว้นรายการอะไหล่และเคมีภัณฑ์สำหรับการบำรุงรักษารถยนต์ตามปกติ (ตัวอย่างเช่น การเช็กระยะ, เปลี่ยนน้ำมันเครื่อง, การเปลี่ยนอะไหล่ตามระยะสำหรับการใช้งานปกติ เป็นต้น),ยางรถยนต์ ทุกรุ่น,อุปกรณ์ตกแต่ง,แบตเตอรี่ไฮบริด, แบตเตอรี่ 12 โวล์ท สำหรับรถยนต์ไฮบริด และผลิตภัณฑ์ทางเลือกอื่นๆ เช่น Air Care, น้ำยาขจัดคราบเขม่าเครื่องยนต์, น้ำยาล้างหัวฉีด, น้ำยาล้างห้องเครื่องยนต์ โดยผลิตภัณฑ์ดังกล่าวให้ใช้โปรโมชัน ณ วันเข้ารับบริการ
2.	ส่วนลด 30% สำหรับค่าอะไหล่งานซ่อมตัวถังและสี 
สำหรับประเภทชำระเงินด้วยตนเอง หรือสำหรับลูกค้าผู้มีประกันภัยรถยนต์ จะสามารถรับส่วนลดตามรายการส่งเสริมการขายนี้ได้เฉพาะค่าใช้จ่ายที่ไม่อยู่ในความคุ้มครองของบริษัทประกันภัยเท่านั้น

3.  ส่วนลด 50% สำหรับอะไหล่กลุ่มพรมปูพื้นและพรมซับเสียงรถยนต์ 
     (เฉพาะหมายเลขอะไหล่ที่ร่วมรายการ)
      สามารถตรวจสอบรายละเอียดเพิ่มเติมได้ที่ https://aftersales.toyota.co.th/promotion/2026flood

คำแนะนำเบื้องต้นในการรับมือสถานการณ์น้ำท่วม
	การเตรียมตัวก่อนน้ำท่วม
	· เคลื่อนย้ายรถยนต์ไปจอดในพื้นที่สูงและปลอดภัย
· ถอดขั้วแบตเตอรี่ 12 โวลต์

	เมื่อรถยนต์ได้รับผลกระทบจากน้ำท่วม
	· ติดต่อบริษัทประกันภัยทันที
· ประเมินระดับความเสียหายของรถยนต์ ดังนี้
ระดับ A : น้ำท่วมถึงพื้นรถยนต์
ระดับ B : น้ำท่วมถึงเบาะรถยนต์
ระดับ C : น้ำท่วมถึงส่วนล่างของคอนโซลหน้า
ระดับ D : น้ำท่วมถึงส่วนบนของคอนโซลหน้า
ระดับ E : รถยนต์จมน้ำทั้งคัน
· ถ่ายภาพหรือวิดีโอทั้งภายนอกและภายในรถยนต์ เพื่อใช้เป็นหลักฐานประกอบการเคลมประกันภัย




โตโยต้าขออยู่เคียงข้างพี่น้องชาวไทยในทุกสถานการณ์ และพร้อมให้การสนับสนุนอย่างเต็มที่ เพื่อให้ทุกท่านกลับมาใช้รถได้อย่างมั่นใจอีกครั้ง
Page | 2 

